|  |  |
| --- | --- |
| DHMZlogo | Državni hidrometeorološki zavod  10 000 Zagreb, Ravnice 48  http://meteo.hr  tel: 4565 666 |

**Naziv obveznika:** Državni hidrometeorološki zavod **Broj RKP-a**: 21609

**Sjedište obveznika:** Zagreb **Matični broj**: 03206017

**Adresa i sjedište obveznika**: Ravnice 48, 10000 Zagreb **OIB**: 74660437164

**Razina**: 11 **Šifra djelatnosti**: 8411

**Razdjel**: 077

**Izvještaji proračuna, proračunskih i izvanproračunskih korisnika za razdoblje:  
1. siječnja 2023. – 31. prosinca 2023.**

**BILJEŠKE UZ FINANCIJSKE IZVJEŠTAJE**

**DRŽAVNOG HIDROMETEOROLOŠKOG ZAVODA ZA 2023. godinu**

DHMZ podržava održivi i gospodarski razvoj države te zaštitu života, dobara i okoliša informacijama o vremenu, klimi, klimatskim varijacijama i promjenama, vodama i zraku te upozorenjima na opasne vremenske, hidrološke i ekološke pojave i klimatske ekstreme u cilju ublažavanja njihovih posljedica prema preporukama Svjetske meteorološke organizacije i direktivama Europske Unije.

DHMZ upravlja meteorološkom i hidrološkom infrastrukturom te infrastrukturom za motrenje kvalitete zraka te nacionalnom arhivom meteoroloških, hidroloških i njima srodnih podataka.

DHMZ provodi pouzdano i prepoznatljivo međunarodno partnerstvo, posebno na području jugoistočne i srednje Europe.

Državnim hidrometeorološkim zavodom upravlja glavni ravnatelj dr.sc. Ivan Güttler.

DHMZ je od 2014. godine obveznik PDV-a.

**BILJEŠKE UZ BILANCU**

|  |  |  |  |
| --- | --- | --- | --- |
| **Račun iz računskog plana** | **AOP** | **Indeks** | **Bilješka** |
| 019 | 019 | 164,9 | Uzrok povećanju je obračun ispravka vrijednosti dugotrajne imovine. |
| 0222 | 0222 | 136,5 | Iskazano povećanje rezultat je novo nabavljene komunikacijske opreme u okviru projekta METMONIC. |
| 0225 | 0225 | 148,8 | Povećanje se odnosi na stavljanje imovine iz pripreme u upotrebu (pet radara). |
| 02922 | 02922 | 119,6 | Isknjiženje imovine po odluci o otpisu rezultiralo je blagim povećanjem ispravka vrijednosti imovine i opreme. |
| 0233 | 0233 | 282,5 | Posljedica povećanja je nabava plovila i motora u pomorskom prometu. |
| 02923 | 02923 | 116,1 | Povećanje ispravka vrijednosti prijevoznih sredstava posljedica je isknjiženja i usklađenja imovine . |
| 0262 | 0262 | 126,7 | Razlog povećanju ulaganja u računalne programe je prijenos imovine iz pripreme u upotrebu u okviru projekata AIRQ i METMONIC. |
| 02926 | 02926 | 150,9 | Iskazano povećanje odnosi se na otpis dijela nematerijalne proizvedene imovine. |
| 051 | 051 | 281,2 | Povećanje se odnosi na ulaganja u izgradnju građevinskih objekata u okviru projekata AIRQ (izgradnja mjernih postaja), METMONIC (izgradnja prizemnih meteoroloških postaja) te izgradnja objekata na GMP KOMIŽA I ZAVIŽAN. |
| 052 | 052 | 50,9 | Smanjenje se odnosi na prijenos meteorološko-oceanografskih plutača nabavljenih u okviru projekta METMONIC iz pripreme u upotrebu. |
| 056 | 056 | - | Razlog smanjenju je prijenos računalnih programa iz pripreme u upotrebu u okviru projekta AIRQ i METMONIC. |
| 124 | 124 | 37,1 | Smanjenje je posljedica manjih potraživanja za više plaćene poreze i doprinose. |
| 129 | 129 | 141,8 | Povećanje je posljedica povrata sredstava po okvirnom sporazumu (za leasing vozila) od UniCredit Leasing d.o.o. |
| 163 | 163 | 80,9 | Smanjeno potraživanje odnosi se na manji broj predanih zahtjeva za refundacijom sredstava zbog završetka projekta INTESA dok se novi projekt CLIM4CAST nalazi u početnoj fazi. |
| 166 | 166 | 148,1 | Do povećanja potraživanja došlo je zbog većeg broja izvršenih ugovornih obveza i izdanih računa u okviru redovne djelatnosti. |
| 168 | 168 | 83,7 | Smanjenje je posljedica manjeg broja izrečenih kazni. |
| 169 | 169 | 77,9 | Smanjenje ispravka vrijednosti potraživanja rezultat je provedenog otpisa potraživanja zbog zastare. |
| 193 | 193 | 125,6 | Uzrok povećanju je porast rashoda za plaće. |
| 231 | 231 | 126,0 | Zbog rasta osnovice za obračun plaća, uvođenja privremenog dodatka, dodatka za državne službenike i ostalih materijalnih prava u tekućoj godini prema Uredbama Vlade, obveze za zaposlene bilježe povećanje u odnosu na isto izvještajno razdoblje prethodne godine. |
| 237 | 237 | - | Razlog smanjenju su podmirene obveze za školarine. |
| 239 | 239 | 80,5 | Manji broj javnih nabava za potrebe projekata uzrok je manjem broju jamčevnih pologa. |
| 24 | 24 | 6,6 | Razlog značajnom smanjenju su podmirene obveze prema dobavljačima zbog završetka razdoblja prihvatljivosti troškova projekata AIRQ I METMONIC. |
| 9112 | 9112 | 197,8 | Uzrok povećanju je financiranje nabave nefinancijske imovine veće vrijednosti za potrebe projekata AIRQ i METMONIC. |
| 922 | 922 | 127,6 | Povećanje je posljedica refundacije troškova po odobrenim Zahtjevima za nadoknadom sredstava za projekte AIRQ i METMONIC.  Manji dio se odnosi na povrate u proračun po obračunima službenih putovanja za koje je isplata akontacije bila u 2022. godini, a povrati po obračunu su izvršeni u 2023. godini, na povrate sredstava za materijalne troškove, povrate školarine i uplate za prekoračeno korištenje mobitela. |
| 96 | 96 | 145,9 | Povećanje prihoda posljedica je većeg broja izdanih računa u okviru redovne djelatnosti. |
| 991/  996 | 991/  996 | 63,0 | Popis ugovorenih odnosa i slično koji uz ispunjenje određenih uvjeta mogu postati obveza ili imovina nalazi se u tablicama 1 i 2 koje su prilog ovih Bilješki. Radi se o tuđoj imovini danoj na korištenje DHMZ-u i analitičkoj evidenciji primljenih jamstava, bankovnih garancija i potencijalnih obveza na temelju zaključenih ugovora. Također, uključuje potraživanja od županija po Zakonu o obrani od tuče. Sve navedene vrijednosti knjigovodstveno su iskazane na poziciji izvanbilančne evidencije. |
| dio 23 | dio 23 D | 43,9 | Posljedica smanjenja su podmirene obveze u rokovima. |
| dio 24 | dio 24 D | 6,6 | Posljedica smanjenja su podmirene obveze. |
| 12912 | 12912 | 214,9 | Potraživanja se odnose na plaćanja dobavljačima po ponudama. |
| 23953 | 23953 | 66,3 | Smanjenje obveza za primljene jamčevine posljedica je manjeg broja primljenih jamstava u postupcima javne nabave. |

Aktiva i pasiva bilance na dan 1.siječnja 2023. godine uvećane su za 0,06 eura nastale kao razlika uslijed preračunavanja i zaokruživanja kuna u eure primjenom fiksnog tečaja konverzije. Razlike između ukupne vrijednosti imovine (aktive) te ukupnih vrijednosti obveza i vlastitih izvora (pasive) na dan 01.siječnja 2023. su sljedeće:

-nabavna vrijednost imovine na razredu 0 u aktivi bilance uvećana je za 0,06 eura na dugovnoj strani računa pripadajuće imovine

-vlastiti izvori za nefinancijsku imovinu na razredu 9 u pasivi bilance uvećani su za 0,06 eura na potražnoj strani kako bi i nadalje postojala bilančna ravnoteža s razredom 0.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

|  |  |  |  |
| --- | --- | --- | --- |
| **Račun iz računskog plana** | **ŠIFRA** | **Indeks** | **Bilješka** |
| 6321 | 6321 | 120,5 | Povećanje tekućih pomoći od međunarodnih organizacija posljedica je većeg broja izvršenih uplata na temelju sklopljenih ugovora i sporazuma o suradnji. |
| 6323 | 6323 | 313,9 | Tekuće pomoći od institucija i tijela EU bilježe znatan porast zbog refundacija troškova po odobrenim Zahtjevima za nadoknadom sredstava za projekte AIRQ i METMONIC. |
| 6342 | 6342 | 87,4 | Smanjenje prihoda posljedica je manjeg iznosa uplaćenih sredstava Fonda za zaštitu okoliša i energetsku učinkovitost u financiranju provedbe Programa mjerenja razine onečišćenosti u Državnoj mreži, projekata AIRQ i METMONIC. |
| 6361 | 6361 | 233,7 | Povećanje sredstava se odnosi na uplate županija za sufinanciranje nužnih aktivnosti operativne obrane od tuče u skladu s preporukom Ministarstva poljoprivrede. |
| 6415 | 6415 | >>100 | Povećanje je posljedica pozitivnih tečajnih razlika. |
| 6526 | 6526 | 72,8 | Ostali nespomenuti prihodi odnose se na naknadu štete i refundaciju s osnova osiguranja od automobilske nesreće. |
| 6712 | 6712 | 372,1 | Značajno povećanje odnosi se na financiranje rashoda za nabavu nefinancijske imovine za potrebe projekta METMONIC. |
| 683 | 683 | - | U 2023. godini nije bilo ostvarenja na poziciji Ostalih prihoda koji su 2022. godine evidentirani kao prijenos vlastitih prihoda ostvarenih u razdoblju od 2015.-2017. godine na ime izdanih i duplo uplaćenih ponuda. |
| 3111 | 3111 | 117,2 | Zbog rasta osnovice za obračun plaća, uvođenja privremenog dodatka i dodatka za državne službenike u tekućoj godini prema Uredbama Vlade, plaće za redovan rad bilježe povećanje u odnosu na isto izvještajno razdoblje prethodne godine. |
| 3113 | 3113 | 175,3 | Porast rashoda posljedica je većeg broja sati prekovremenog rada kao i povećanja vrijednosti sata rada. |
| 3132 | 3132 | 117,6 | Razlog porastu je rast osnovice za obračun plaća, uvođenja privremenog dodatka i dodatka za državne službenike u tekućoj godini prema Uredbama Vlade. |
| 3211 | 3211 | 129,1 | Troškovi službenih putovanja povećani su zbog većeg broja putovanja u odnosu na prošlogodišnje promatrano razdoblje. |
| 3213 | 3213 | 184,6 | Navedeni rashodi bilježe porast zbog većeg broja edukacija i osposobljavanja za prijevoz opasnih tvari u cestovnom prometu te obuke zaposlenika za rad na siguran način. |
| 3214 | 3214 | 151,9 | Povećanje rashoda posljedica je povećanja cijena goriva za naknadu zaposlenicima za korištenje privatnog automobila u službene svrhe. |
| 3221 | 3221 | 130,6 | Povećani rashodi odnose se na pretplate na stručnu literaturu te na nabavu uredskog i higijenskog pribora i materijala. |
| 3222 | 3222 | 116,5 | Porast je posljedica povećanja cijena za nabavu materijala i sirovina za redovno poslovanje (meteorološke otopine, radiosonde, baloni, plinovi itd.). |
| 3223 | 3223 | 72,3 | Smanjenje rashoda za energiju posljedica je Uredbe Vlade o otklanjaju poremećaja na tržištu domaće energije. |
| 3224 | 3224 | 87,6 | Rashodi za materijal i dijelove za tekuće i investicijsko održavanje građevinskih objekata, postrojenja i opreme smanjeni su zbog manjih potreba za nabavu. |
| 3227 | 3227 | 58,6 | Uzrok značajnom smanjenju je realizirana nabava službene, radne i zaštitne odjeće i obuće u 2022. godini. |
| 3232 | 3232 | 271,6 | Povećanje rashoda za tekuće i investicijsko održavanje rezultat je povećanja cijena kao i većeg broja usluga te unaprjeđenja sustava za hidrološko praćenje površinskih voda u okviru projekta VEPAR. |
| 3233 | 3233 | 223,4 | Rashodi su povećani zbog većeg broja objava oglasa i natječaja za zapošljavanje u odnosu na prethodnu, 2022. godinu te zbog povećanja troškova promidžbenog materijala i ostalih usluga promidžbe i informiranja u vezi sa završnim konferencijama projekata METMONIC i AIRQ. |
| 3238 | 3238 | 87,3 | Izdaci za računalne usluge smanjeni su zbog smanjenih potreba za redovno održavanje informatičkog sustava i programskih aplikacija. |
| 3239 | 3239 | 451,3 | Povećanje se odnosi na uništavanje protugradnih raketa kojima je istekao rok trajanja, a u skladu sa Zakonom o eksplozivnim tvarima i proizvodnji i prometu oružja, uređenje pristupnog puta za Radarski centar Puntijarka te na integraciju novonabavljenog procesorsko-komunikacijskog modela na glavnom meteorološkim postajama i postajama za mjerenje zračenja. |
| 3293 | 3293 | 164,6 | Povećanje rashoda odnosi se na organizaciju Svjetskog meteorološkog dana kao i na obilježavanje uspostave radarskih mjerenja na području cijele RH. |
| 3295 | 3295 | 124,5 | Povećani rashodi rezultat su provedenih kontrola vjerodostojnosti diploma tijekom 2023. |
| 3296 | 3296 | - | U 2023. godini nije bilo sudskih postupaka. |
| 3299 | 3299 | 130,1 | Povećanje se odnosi na obilježavanje Svjetskog meteorološkog dana u Splitu. |
| 3431 | 3431 | 72,6 | Smanjenje rashoda posljedica je e-poslovanja i manjih potreba za uslugama financijskih institucija. |
| 3432 | 3432 | - | Smanjenje tečajnih razlika posljedica je uvođenje eura i izostanak tečajnih razlika. |
| 3433 | 3433 | 3,2 | Značajno smanjenje posljedica je provođenja plaćanja u rokovima kao i izostanak sudskih sporova. |
| 3721 | 3721 | 137,9 | Povećanje rashoda odnosi se na veći broj plaćenih školarina. |
| 4123 | 4123 | 4,6 | Smanjenje rashoda za licence rezultat je nabave malog broja dugogodišnjih licenci u odnosu na prethodnu godinu. |
| 4214 | 4214 | 172,4 | Razlog povećanju rashoda za građevinske objekte je izgradnja i modernizacija mjernih postaja za praćenje kvalitete zraka u okviru projekta AIRQ, izgradnja meteorološke motriteljske mreže u okviru projekta METMONIC kao i izgradnja objekta GMP KOMIŽA. |
| 4221 | 4221 | 331,00 | Znatno povećanje u odnosu na isto razdoblje prethodne godine posljedica je nabave nove uredske opreme i namještaja te nabave aktivne računalne infrastrukture (sustava za virtualizaciju) u okviru projekta AIRQ. |
| 4222 | 4222 | >>100 | Razlog znatnom povećanju je nabava komunikacijske opreme za potrebe projekta METMONIC. |
| 4223 | 4223 | 303,8 | Rashodi za opremu za održavanje i zaštitu odnose se na nabavu opreme za grijanje i hlađenje za glavne meteorološke postaje. |
| 4225 | 4225 | 24,3 | Znatno smanjenje posljedica je provedenih nabava u 2022. godini, a za potrebe projekta METMONIC. |
| 4227 | 4227 | 18,0 | Uzrok smanjenju rashoda su realizirane nabave opreme za potrebe redovnog rada u 2022. |
| 4231 | 4231 | 143,3 | Razlog povećanju rashoda za prijevozna sredstva je nabava dva nova službena vozila za potrebe DHMZ-a. |
| 4233 | 4233 | >>100 | Razlog povećanju je nabava plovila i motora u pomorskom prometu. |
| 4241 | 4241 | 201,8 | Povećanje rashoda za nabavu knjiga posljedica je većeg broja kupljenih knjiga. |

Razlika na ŠIFRI X006 i ŠIFRI 9221-9222 *Višak prihoda i primitaka - preneseni* odnosi se na korekciju prijenosa početnog stanja iz 2022. godine u 2023. godinu, na obveznu korekciju rezultata kapitalnih pomoći od EU, izvanproračunskih korisnika i za prihode od nadležnog proračuna za nabavu nefinancijske imovine po izvorima i povrat sredstava Bjelovarsko-bilogorskoj županiji.

Manji dio se odnosi na povrate u proračun po obračunima službenih putovanja za koje je isplata akontacije bila u 2022. godini, a povrati po obračunu su izvršeni u 2023. godini, na povrate sredstava za materijalne troškove, povrate školarine i uplate za prekoračeno korištenje mobitela.

**BILJEŠKE UZ IZVJEŠTAJ O OBVEZAMA**

Razlika u stanju obveza 1. siječnja 2023. godine i stanja obveza na 31. prosinca 2022. godine u Bilanci iznosi 0,20 eur i proizlazi iz preračunavanja svakog pojedinog iznosa po računima dobavljača primjenom fiksnog tečaja konverzije, a u skladu s pravilima za preračunavanje i zaokruživanje Zakona o uvođenju eura.

Do prekoračenja plaćanja od 1 do 60 dana (ŠIFRA V007) za obveze za materijalne rashode (D232A) došlo je zbog kašnjenja u zaprimanju računa i ishođenja vjerodostojne dokumentacije uz zaprimljene račune (3.819,34 eura). Razlog prekoračenju plaćanja od 181 do 360 dana (D232B) je utvrđivanje stvarnog činjeničnog stanja (35,86 eura). Obveze su podmirene u siječnju 2024. godine i pravilno evidentirane.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

U obrascu P-VRIO, promjene u vrijednosti i obujmu imovine – smanjenje u vrijednosti imovine u visini od 7.756,64 eura odnosi se na rashodovanje neupotrebljive, uništene i dotrajale imovine u kao i prodaju imovine, a smanjenje u obujmu imovine u visini od 1.638,14 eura odnosi se na inventurani manjak.

Povećanje u vrijednosti i obujmu imovine u visini od 1.842,26 eura odnosi se na utvrđeni višak po obavljenom godišnjem popisu imovine i obveza za 2023. godinu (prema procjeni povjerenstva za popis imovine).

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

ŠIFRA 0411Rashodi za opće ekonomske i i trgovačke poslove – zabilježen je blagi porast od 12,9% u odnosu na prethodno promatrano razdoblje, a razlog je završetak projekata AIRQ i METMONIC.

Prilozi: Izvanbilančni zapisi – primljena i dana jamstva i garancije

Izvanbilančna evidencija – ugovori

Potencijalne obveze po sudskim sporovima

Bilješke sastavila:

Renata Šilec-Hainš, dipl.oec

Služba za financije i računovodstvo

e-mail: silec@cirus.dhz.hr

099 4965 637

Zagreb, **30**. siječnja 2024.